stanford-oval/wikipedia huggingface dataset:
FreeCAD

| --- | --- |


 מפתח:  Yorik van Havre, Bernd Hahnebach, Werner Mayer 
 מחזור חיים:  29 באוקטובר 2002 – הווה (21 שנים) 
 גרסה אחרונה:  0.21.2 (14 בנובמבר 2023) 
 מערכת הפעלה:  לינוקס, Unix, Microsoft Windows, macOS 
 נכתבה בשפות:  C++, פייתון 
 סוג רישיון:  GNU Library General Public License, version 2.0 or later 
 קוד מקור:  https://github.com/FreeCAD/FreeCAD 
 www.freecad.org
 
FreeCAD היא תוכנת CAD ו BIM לשימוש כללי עם תמיכה בשיטת אלמנטים סופיים (FEM). היא יועדה לתכנון מוצר בהנדסת מכונות אך הורחבה למגוון רחב יותר של שימושים סביב הנדסה, כגון אדריכלות והנדסת חשמל. FreeCAD היא תוכנה חופשית וקוד פתוח, תחת רישיון LGPL-2.0 (או מאוחר יותר), וזמינה עבור מערכות ההפעלה Linux, macOS ו- Windows. משתמשים יכולים להרחיב את הפונקציונליות של התוכנה באמצעות שפת התכנות Python.
מאפיינים > כללי

FreeCAD כולל כלים הדומים ל־CATIA, Creo, SolidWorks, Solid Edge, NX, Inventor, Revit, ולכן גם נכנס לקטגוריה של מידול אינפורמציה של מבנה (BIM), תכנון מכני בעזרת מחשב (MCAD), PLM, CAx ו־CAE. היא נועדה להיות מודל פרמטרי מבוסס תכונות עם ארכיטקטורת תוכנה מודולרית, מה שמקל על מתן פונקציונליות נוספת מבלי לשנות את מערכת הליבה.
בדומה למעצבי 3D CAD מודרניים רבים, ל-FreeCAD יש רכיב 2D כדי להקל על המרת ציור 3D-to-2D. במצב הנוכחי, ציור דו-ממדי ישיר (כמו AutoCAD LT ) אינו מוקד עבור תוכנה זו, וגם לא אנימציה או מניפולציה של מודל תלת-ממד (כמו בלנדר, מאיה או סינמה 4D). עם זאת, האופי המודולרי של FreeCAD מאפשר למשתמש להתאים את זרימת העבודה שלו לסביבות כאלה באמצעות שימוש בתוספים.
FreeCAD משתמשת בספריות קוד פתוח ביניהן Open CASCADE Technology Coin3D (גלגול של Open Inventor), מסגרת ה-Qt GUI וכן Python. כאשר FreeCAD עצמו יכול לשמש גם כספרייה על ידי תוכנות אחרות.
פורמטי קבצים נתמכים

פורמט הקובץ הראשי של FreeCAD הוא FreeCAD Standard file format (קובץ עם הסיומת FCStd.). זהו קובץ zip סטנדרטי שמכיל קבצים במבנה מסוים. המסמך Document.xml מכיל את כל הגדרות האובייקטים הגאומטריים והפרמטריים. GuiDocument.xml מכיל פרטי ייצוג חזותי של אובייקטים. קבצים אחרים כוללים קובצי brep עבור אובייקטים ותמונה ממוזערת של ציור.
מלבד פורמט הקבצים של FreeCAD, ניתן לייצא ולייבא קבצים ב־DXF,SVG ,STEP, IGES, STL (STereoLithography), OBJ (Wavefront), DAE (Collada), SCAD (OpenSCAD), IV (Inventor) ו־IFC.
הערות שוליים

↑  "Testing FEM Workbench of FreeCAD". jolahde.kapsi.fi. נבדק ב-2020-05-31.
↑  "Feature list - FreeCAD Documentation". wiki.freecadweb.org. נבדק ב-2020-06-01.
↑  "Open Cascade at FOSDEM 2020". opencascade.com. אורכב מ-המקור ב-2020-06-19. נבדק ב-2020-06-01.
↑  Okoi, Martins (1 בדצמבר 2017). "FreeCAD – A 3D Modeling and Design Software for Linux". FOSSMint. נבדק ב-2 במאי 2019. {{cite web}}:  (עזרה)
1 2 3 4 5  "File Format FCStd - FreeCAD Documentation". freecadweb.org. נבדק ב-2015-09-03.
↑  "Feature list". FreeCAD wiki. נבדק ב-15 בדצמבר 2013. {{cite web}}:  (עזרה)
לקריאה נוספת

Falck, Daniel; Collette, Brad (2012): FreeCAD [How-to]. Solid Modeling with the Power of Python, Packt Publishing, Birmingham, מסת"ב 978-1-84951-886-4.
Hinchliffe, Jo; van Havre, Yorik (2022): FreeCAD for Makers. From The Makers of HackSpace Magazine, Raspberri Pi Press, PDF (CC BY-NC-SA 3.0).
J-80

| --- | --- |

 מידע בסיסי
 ייעוד:  רקטה 
 יצרן:  חמאס 
 תקופת השירות:  2014–הווה (כ־10 שנים) 
 ממדים
 קוטר:  220 מ"מ
 
J-80 היא רקטה ארוכת טווח מייצור עצמי של ארגון החמאס. הרקטה היא שדרוג של רקטת M-75 בעלת טווח מוגדל של 80–100 קילומטר וראש נפץ כפול של 20 קילוגרם. טווח המאפשר לה להגיע מרצועת עזה לגוש דן, עד דרום השרון ואזור ירושלים.
הרקטה נכנסה לשימוש לראשונה ביולי 2014 במהלך מבצע צוק איתן, עת שוגרה לעבר תל אביב, בת ים, פתח תקווה וערים נוספות. שם הרקטה מייצג את טווח ההגעה שלה בצירוף שם משפחתו של אחמד ג'עברי, ראש הזרוע הצבאית של החמאס שנהרג על ידי צה"ל במהלך מבצע עמוד ענן בשנת 2012.
ארגון חמאס טוען באופן בלתי מבוסס כי חלק מן הרקטות מצוידות בטכנולוגיה שמונעת ממערכת כיפת ברזל לזהות אותם ולכן חלק מהשיגורים אינם מיורטים.
הערות שוליים

↑  עוזי רובי, קטות שנורו על ישראל במהלך מבצע 'צוק איתן' סוגים, מקורות ומלאים, ההגנה האקטיבית של ישראל במבצע "צוק איתן" 2015, עמ' 12–15‏, JSTOR resrep04776.5
↑  אליאור לוי, מהקסאם ל"גיהנום של אשקלון": כך שדרגו ארגוני הטרור את האיום הרקטי מרצועת עזה, באתר ynet, 7 במאי 2021
↑  מטח טילים כבד לישראל - יירוטים מוצלחים ל"כיפת ברזל"; צה"ל מתכונן להגביר התקיפות: "סג'עיה תהפוך לדאחיה", באתר גלובס, 12 ביולי 2014
↑  El-Naggar, Mona (2021-05-13). "Gaza's Rockets: A Replenished Arsenal That Vexes Israel". The New York Times (באנגלית). נבדק ב-2024-07-18.
↑  القسام تطلق صاروخين مزودَين بتقنية لا تمكن القبة الحديدية من اكتشافها (בתרגום חופשי: שני הקסאמים שנורו מצוידים בטכנולוגיה שאינה מאפשרת את גילוים על ידי כיפת ברזל), כתבה משנת 2014 באתר maannews (בערבית)
ערך זה הוא קצרמרבנושא אמצעי לחימה. אתם מוזמנים לתרום לוויקיפדיה ו.
J-2X

J-2X הוא מנוע דלק נוזלי רקטי שמתוכנן לשמש ב-SLS של נאס"א. ה־J-2X הפועל על מימן נוזלי כדלק וחמצן נוזלי כמחמצן נבנה בארצות הברית על ידי חברת "רוקטדיין". המנוע יהיה בעל מסה של כ-2,470 קילוגרם - כבד בצורה משמעותית מקודמיו. ה־J-2X הוא הממשיך של ה־J-2 ששימש ב־S-II וב־S-IVB בטילי הסטורן שימשו בתוכנית אפולו. פיתוחו החל בשנת 2007 במסגרת תוכנית קונסטליישן שבוטלה. ה־J-2X היה אמור לשמש בשלבים העליונים בטילים ארס 1 וארס 5 ובעתיד ב־SLS בלוק II - היורש של תוכנית קונסטליישן. המנוע אמור להיות יעיל יותר ופשוט יותר לבנייה מאשר ה־J-2 ועלותו אמורה להיות יותר נמוכה מאשר ה־RS-25 - המנוע הראשי של מעבורת החלל. שינויי התצורה כוללים את הסרת הבריליום ושינוי רכיבים אלקטרוניים.
ראו גם

J-2
SLS
I Need You

I Need You (בעברית: אני צריכה אותך) הוא אלבום האוסף השני של זמרת הקאנטרי האמריקאית ליאן ריימס אשר יצא לאור ב-30 בינואר 2001 על ידי חברת התקליטים קורב רקורדס. הוא יצא במטרה לסייע לריימס לעמוד בחוזה שלה מול חברת התקליטים קורב רקורדס. ריימס הכחישה את יציאת האלבום מספר ימים לאחר יציאתו וגרמה בסופו של דבר להפסקת הפצתו. אך ב-26 במרץ 2002 הוא הופץ מחדש ביוזמתה של ריימס עם ארבע רצועות נוספות ושיר מקורי חדש. ב-2008 הוא הופץ שוב מחדש במארז מיוחד ביחד עם אלבום הבכורה שלה.
האלבום קיבל ביקורות מעורבות ממבקרי המוזיקה שמצד אחד שיבחו את הבחירה במוזיקת הפופ ולאו דווקא במוזיקת הקאנטרי, אך מצד שני מתחו ביקורת על בחירת השירים כאשר טענו כי אף אחד מהם לא ישאיר חותם על המעריצים. בארצות הברית האלבום הגיע למקום הראשון במצעד אלבומי הקאנטרי ולמקום העשירי במצעד האלבומים הכללי. באירופה האלבום זכה להצלחה כאשר דורג במקום השביעי במצעד האלבומים האירופאי, והגיע למעמד זהב בדנמרק ושווייץ ולמעמד פלטינה בפינלנד. בקנדה האלבום הגיע למקום העשירי ולמעמד פלטינה במדינה. בארצות הברית האלבום הגיע למעמד זהב.
רשימת רצועות

| I Need You> מס' | I Need You> שם | I Need You> משך | I Need You>  | I Need You>  | I Need You>  | I Need You>  | I Need You>  | I Need You>  | I Need You>  |
| --- | --- | --- | --- | --- | --- | --- | --- | --- | --- |
| 1. | Light the Fire Within  | 4:46 |  |  |  |  |  |  |  |
| 2. | I Need You  | 3:48 |  |  |  |  |  |  |  |
| 3. | But I Do Love You (מתוך הסרט "חופשיות על הבר")   | 3:21 |  |  |  |  |  |  |  |
| 4. | You Are  | 4:58 |  |  |  |  |  |  |  |
| 5. | Soon  | 3:53 |  |  |  |  |  |  |  |
| 6. | Can't Fight the Moonlight (מתוך הסרט "חופשי על הבר")   | 3:35 |  |  |  |  |  |  |  |
| 7. | Love Must Be Telling Me Something  | 3:43 |  |  |  |  |  |  |  |
| 8. | Written in the Stars (דואט עם אלטון ג'ון)   | 4:19 |  |  |  |  |  |  |  |
| 9. | One of These Days  | 4:40 |  |  |  |  |  |  |  |
| 10. | I Believe in You  | 4:25 |  |  |  |  |  |  |  |
| 11. | Together, Forever, Always  | 3:38 |  |  |  |  |  |  |  |
| משך כולל: | משך כולל: | 59:59 |  |  |  |  |  |  |  |
הערות שוליים

↑  גרג ווקר, ג'וני מולהייר, וילבור סי. ריימס
| --- | --- |
בקרת זהויות :  MusicBrainz release group: 2e093129-eaec-309d-9513-7309d6c3118e
127

שנת 127 היא השנה ה-27 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 127 ניתן לה בדיעבד.
כל התאריכים שלהלן הם לפי הלוח היוליאני.
נפטרו

פלוטארכוס, פילוסוף, היסטוריון, ומסאי יווני (נולד בסביבות 46)
ראו גם

ילידי 127‎
נפטרים ב-127‎
MAC flooding

בתקשורת מחשבים, MAC flooding היא שיטה המחלישה את האבטחה ברשת מחשבים המחוברת באמצעות מתג (switch).
ברשת המחוברת באמצעות מתג, המתג מחזיק טבלת CAM (קיצור של Content Addressable Memory) הממפה כל כתובת MAC ברשת לפורט פיזי במתג כדי לאפשר למתג לשלוח מידע למחשב היעד בלבד ולא לכלל הרשת כפי שמבוצע למשל ברשת המחוברת באמצעות רכזת (hub). באמצעות המיקוד בשליחה מושג יתרון הן מבחינת נפח התעבורה ברשת והן מבחינת האבטחה שהרשת מספקת, שכן כל מחשב נגיש לתעבורה שלו בלבד.
בתקיפת MAC flooding סטנדרטית, המתג מוצף בחבילות מידע המכילות כל אחת כתובת MAC שונה בשדה המקור. כאשר המתג מקבל את החבילות האלו, הוא מוסיף לטבלה התאמה בין כתובות ה-MAC המזויפות לבין הפורט הפיזי של המחשב התוקף. בכך המחשב התוקף גורם למתג לשלוח את התעבורה המיועדת לכתובות MAC אלו לפורט הפיזי שלו וגם גורם למתג למלא את מרחב הזיכרון שלו כדי להכיל את כלל הרשומות החדשות.
במידה והמתג אינו חסין לתקיפה זו, העומס שגורמת ההצפה של הזיכרון ברשומות מביא לכישלון באחזור כאשר המתג מנסה למצוא את הפורט הפיזי אליו הוא צריך לשלוח את חבילת המידע המבוקשת. במקרה שהמתג נכשל באחזור, הוא שולח את החבילה לכל הפורטים הפיזיים, בדומה לרכזת ובכך המחשב התוקף משיג את מטרתו ומקבל נגישות לכלל התעבורה ברשת באמצעות רחרחן (Sniffer) המופעל על מצב פרוץ (promiscuous mode).
מתגים מתקדמים יותר יכולים להיות חסינים בפני שיטה זו על ידי הגבלת מספר כתובות ה-MAC שניתן לשייך לפורט פיזי אחד על גבי המתג. שיטה אחרת היא לזהות עומס פתאומי של כתובות MAC חדשות המוגדרות בפורט מסוים, ולנתק את הפורט הפיזי מהמתג תוך יצירת רשומות לוג מתאימות.
ראו גם

ARP spoofing, הונאת DHCP - שתי שיטות נוספות המאפשרות הסנפת תעבורה של מחשב אחר ברשת מקומית.
Lynx Edicions

|  נתונים כלליים |
| --- | --- |
 מייסדים:  רמון מסקורט אמיגו, ג'ורדי סרגטל, ז'וזף דל חויו 
 תקופת הפעילות:  1989–הווה (כ־35 שנים) 
 מיקום המטה:  ברצלונה 
 ענפי תעשייה:  הוצאה לאור 
  
 www.lynxeds.com
 
Lynx Edicions היא חברת הוצאה לאור ספרדית, המתמחה באורניתולוגיה וידיעת הטבע. החברה פרסמה את ספר הלימוד של ציפורי העולם (אנ'), סדרת ספרים שהיא הפרסום המקיף הראשון שמתעד מחלקת בעלי חיים שלמה והקימה את מאגר Internet Bird Collection, שהוא בין מאגרי המידע המקיפים ביותר העוסקים בציפורים באינטרנט.
פעילות החברה

החברה הוקמה בשנת 1989 בברצלונה, ובשנת 1992 פורסם הכרך הראשון של ספר ציפורי העולם. החברה פרסמה ספרים נוספים ובהם ספר הלימוד של היונקים בעולם, מיזם רחב היקף שאיסוף המידע בו החל בשנת 2009; מדריכי שדה לציפורים באזורים שונים (החל משנת 2018); ו"ציפורי דרום אסיה: מדריך ריפלי" (אנ'), שפורסם בשיתוף עם מוסד סמית'סוניאן.
פעילות החברה > ספר הלימוד של עופות העולם

מייסדי החברה, ז'וזף דל חויו, רופא קטלוני שהתמחה ברפואת כפרים (אנ') וחברו ג'ורדי סרגטל, שאפו להקים מיזם שיקיף את כל ציפורי העולם. את המימון הראשוני העניקו היזם ועורך הדין רמון מסקורט והאורניתולוג והבלשן אנדי אליוט. כרך הסדרה הראשון פורסם ב-1992 ונקרא "יען עד ברווזים". ספרי הסדרה פורסמו לאורך השנים עד השלמת הסדרה בדצמבר 2011, כאשר יצא הכרך האחרון - "קרדינליים עד פזאיים", הכרך ה-16 שעסק בציפורי שיר.
ספרי הסדרה מחולקים למשפחות כשבכל כרך מופיעה הקדמה נרחבת הסוקרת את אותה המשפחה ואת תכונותיה: טקסונומיה, תת-מינים, סביבת מחיה, מזון, רבייה, מצב שימור וכו'. בכל ספר, מלבד הראשון והשני, נכלל מאמר בנושא אורניתולוגי ספציפי. את הספרים חיברו למעלה מ-200 מומחים ואיירו מעל 35 מאיירים מ-40 מדינות, כמו כן השתתפו גם 834 צלמים. הספרים גדולים, ומידותיהם מגיעות ל-32 סנטימטרים על 25 סנטימטרים. משקל ספר בודד הוא כ-4.5 קילוגרמים.
3 ספרים משלימים נוספים פורסמו החל משנת 2013. הראשון עסק בסיווגי הקבוצות ובהיסטוריית ארגון BirdLife International, הארגון הגדול בעולם לחקר ושימור עופות. שני הספרים הנוספים פורסמו בשנת 2014 ו-2016,  והכילו את רשימת המינים המלאה שחולקה לציפורי שיר ועופות אחרים כולל אלו שנכחדו מאז שנת 1500.
ספרי הסדרה זכו בפרסים מטעם מגזינים מובילים בתחום הצפרות, ובהם Birdwatch ו-British Birds.
פעילות החברה > אוסף העופות באינטרנט

בשנת 2002, כהשלמה לספר העופות המודפס ובמטרה להרחיב את הידע על הפאונה העולמית, הקימה Lynx Edicions את "אוסף העופות באינטרנט" (IBC - Internet Bird Collection). האתר מכיל מאגר אורקולי חופשי לשימוש, המאגד מידע ותמונות של עופות העולם ומאפשר פרסום של סרטונים, תמונות והקלטות המדגימות תכונות ביולוגיות שונות מכל מין (למשל תת-מין, פלומה, האכלה, גידול וכו'). האתר מקיף כ-96% ממיני העופות בעולם, באמצעות מעל ל-460,000 דגימות מדיה, מתוכן 300,000 תמונות של 10,000 מינים ומעל ל-20,000 הקלטות של 7,000 מינים. המאגר פועל ללא מטרות רווח ונתמך על ידי יותר ממאה תורמים ברחבי העולם.‏
פעילות החברה > ספר היונקים בעולם

ספר היונקים (אנ') הוא סדרת ספרים שפרסומה החל בשנת 2009 והסתיים בשנת 2019 עם צאת הכרך התשיעי. כל כרך עוסק במשפחת יונקים אחרת ומכיל הקדמה מקיפה הסוקרת את המשפחה כולל מפת תפוצה עולמית וסדרת איורים. העורכים הראשיים הם ראסל מיטרמייר ודון אי. וילסון. הספר הראשון שעוסק במחלקת אוכלי בשר, מכסה 13 משפחות, וכולל בין השאר התייח סות לטקסונומיה, סביבה, התנהגות ומצב שימור של 245 מינים שונים. הסדרה קיבלה ביקורות מעורבות.
בספטמבר 2020, יצאו לאור שני ספרים המקיפים את רשימת כל המינים כולל עדכונים לגבי טקסונומיה, מצב שימור ומפת תפוצה. הספרים כוללים מידע על 167 משפחות וכ-6,500 מינים שונים.
פעילות החברה > ציפורי דרום אסיה: מדריך ריפלי

מהדורת כיס בשני כרכים בהוצאת החברה ומכון סמית'סוניאן מאת פמלה ס' רסמוסן (אנ') והחוקר ג'ון ס' אנדרטון, שגם אייר 69 מתוך 180 האיורים בספר ואת איורי הכריכה. הסדרה הופצה בשתי מהדורות: הראשונה בשנת 2005 ובמהדורה נוספת בשנת 2012 ובה נסקרים מיני הציפורים בדרום אסיה. הסדרה מכסה מבחינה גאוגרפית את הודו, בנגלדש, פקיסטן, סרי לנקה ועוד. בספרים נסקרים 1508 מינים (מתוכם 85 היפותטיים ו-67 "אפשריים"). המחברים ביססו את הספרים על ממצאים מוזיאוניים ובהם פוחלצים, מאובנים, שלדים, תמונות ומודלים.
הערות שוליים

↑  "Our History". Lynx Edicions.
↑  The Internet Bird Collection + The Macaulay Library (באנגלית)
↑  Heller, R.; Frandsen, P.; Lorenzen, E. D.; Siegismund, H. R. (2013). "Are there really twice as many bovid species as we thought?" (PDF). Systematic Biology. 62 (3): 490–493.
| --- | --- |
בקרת זהויות :  NLI: 987007390720905171  ISNI: 0000 0001 0175 6705  LCCN: no2003011895  VIAF: 151609834   WorldCat (עם VIAF): 151609834
1269

שנת 1269 היא השנה ה-69 במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

חידוש מאבקים פנימיים בתחומי האימפריה המונגולית נגד השליטה של קובלאי חאן.
19 ביוני – לואי התשיעי מלך צרפת מורה שכל היהודים ברחבי צרפת שיימצאו ללא טלאי צהוב יקנסו בעשר ליברות כסף
ראו גם

ילידי 1269‎
נפטרים ב-1269‎
MAD TV

ערך זה עוסק בערוץ מוזיקה יווני. אם התכוונתם לתוכנית מערכונים קומית אמריקאית, ראו .
| --- | --- |

 פרטי הערוץ
 מדינה:  יוון יוון
 קטגוריה:  מוזיקה
 תאריך השקה:  6 ביוני 1996
 בעלות:  אנדראס קוריס
 שפה:  יוונית
 שיטת שידור:  PAL
 http://www.mad.tv
MAD TV הוא ערוץ טלוויזיה יווני פרטי המשדר תוכניות מוזיקה. הערוץ החל לפעול ב-6 ביוני 1996. עיקר שידורי הערוץ עוסקים במוזיקת פופ, מוזיקה אלקטרונית, מוזיקת רוק, מוזיקה אלטרנטיבית, R&B, ומוזיקת היפ-הופ עדכניות. תוכניות הערוץ כוללות חדשות, ראיונות, וסרטים תיעודיים מעולם המוזיקה, וידאו קליפים, קטעי הופעות, ותוכניות בתחומי האינטרנט, משחקי הווידאו, הקולנוע ומועדוני הלילה, מיוון ומהעולם.
החל מיוני 2005 MAD TV מארגן את טקס פרסי המוזיקה היוונית השנתי, בו צופי הערוץ בוחרים את הווידאו קליפים ואת האמנים המועדפים עליהם בקטגוריות שונות. הערוץ מארגן ומשדר אירועי מוזיקה נוספים ביוון ומעביר בשידור חי את רוב טקסי פרסי המוזיקה החשובים בעולם.
MAD TV שייך לרשת תקשורת ולרשת מסחרית מבית היוצר של MAD. הרשת כוללת ערוצי טלוויזיה נוספים במדינות שונות או ערוצים ממוקדי תכנים, כגון MAD BG בבולגריה הכולל תוכניות מוזיקה בולגרית, בלקנית ובינלאומית, MAD TV Cyprus בקפריסין הכולל תוכניות מוזיקה יוונית, קפריסאית ובינלאומית, MAD WORLD בצפון אמריקה, דרום אפריקה ואוסטרליה, המשדר תוכניות מוזיקה יוונית לקהילות היווניות במדינות אלה. כמו כן הערוץ MAD GREEKZ ביוון מתמקד במוזיקה יוונית מודרנית ומשודר ביוון באמצעות תשתית שידורי הלוויין של NOVA.
רשת MAD כוללת גם את תחנת הרדיו MAD RADIO המשדר תוכניות מוזיקה, תרבות וספורט ביוון, וכן אתרי אינטרנט המציעים תוכני מוזיקה, משחקים, סקרים ומידע על אירועי תרבות, קולנוע, תיאטרון, פסטיבלים וטקסי פרסי מוזיקה.
רשת MAD היא גם רשת מסחרית המציעה בין היתר שירותי תקשורת סלולרית, מכירת תוכני מוזיקה דיגיטליים להורדה למכשירי טלפון ניידים, ומכירת תקליטורים דרך ערוצי הטלוויזיה ואתרי האינטרנט. בנוסף הרשת משווקת כרטיסי אשראי המיועדים לדור הצעיר ומקנים לו הטבות מיוחדות. בזכות ההכרה הרבה ברשת MAD ביוון התירה הרשת לחברות מסוימות להשתמש בלוגו שלה ולהטביעו על מוצרים, כגון מחברות ויומנים, שהן משווקות.
הערות שוליים

↑  "ערוצי טלוויזיה", באתר האינטרנט "לילות יוון"
Mama Said

Mama Said (בעברית: אמא אמרה) הוא סינגל של הלהקה הדנית לוקאס גרהאם. השיר יצא להורדה דיגיטלית ב-23 ביוני 2014 על ידי חברת התקליטים קופנהגן רקורדס. השיר זכה להצלחה בדנמרק, נורווגיה, פולין ושוודיה. את השיר כתבו לוקאס פורקאמר, מורטן ריסטורפ(אנ'), סטפן פורסט(אנ'), ומורטן "פילו" פילגארד, והופק על ידי פורסט וריסטורפ, תחת שם הבמה שלהם - "Future Animals", יחד עם פייגארד.
רקע

השיר מספר על היותו של לוקאס ממשפחה ענייה, ושעל אף זאת הרגיש עשיר, כי לאמא שלו היה זמן עבורו ולא כסף. כך הוא סיפר על תהליך כתיבת השיר:
כתבתי אותו שוב במהלך סופת שלגים, בדרך הביתה מתוכנית רדיו גדולה שעשינו בדנמרק. ואז המילים די נפלו בתור. אני רק זוכר ששאלתי גם את אמא וגם את אבא שלי מדוע מעולם לא נסענו לארצות אקזוטיות. רק רציתי שאנשים יבינו שאני בא מבגדי יד שנייה ולא שיש לי אסלה או חדר אמבטיה בבית שגדלתי בו לפני גיל שש או שבע. זוכר שחלקתי את החדר שלי עם אחותי, אחותי הגדולה, בזמן שאחותי הקטנה ישנה בחדר השינה של אמא ואבא שלי, וקיבלה את החדר שלי בגיל שמונה או תשע או מה שלא הייתי. כי נראה שאנשים רבים כל כך מודדים את איכות חייהם מבחינת כמה כסף או עושר יש להם או כמה הם יכולים לבזבז, איפה שהבנתי שהיופי בילדותי היה שלהורים שלי היה זמן. אבי עבד בבית מלאכה בשכונה שלי, אז הייתי עובר ליד בית המלאכה שלו ואוכל שאריות צהריים איטלקיות שהיו לו והולך לעזור לו לתקן תנור, או אם חלק מהתנורים שהוא מתקן נשברו, הוא פתאום יהיה כמו, 'בוא ננפץ את זה'. הייתי כזה 'וואו, אבא, אנחנו יכולים לרסק את התנור העתיק הזה?' והוא 'ובכן, אני לא יכול לתקן את זה אז זה נעשה בשביל זה. שוויו הוא משקלו במתכת.' וכן, אני חושב שכסף הוא רק חלק כה קטן של אושר ושמחה. ורק עכשיו אני מבין שהחינוך שלי היה גרוע, אבל תמיד ראיתי את עצמי עשיר מאוד.
המקור באנגלית
I wrote it during a blizzard again, on the way home from a big radio show we did in Denmark. And then the lyrics kinda fell in line. I just remember asking both my mom and dad why we never traveled to exotic lands. I just wanted people to understand that I come from second-hand clothing and not having a toilet or a bathroom in the house I grew up in before the age of six or seven. Remember sharing my room with my sister, my older sister, while my little sister was sleeping in my mom and dad’s bedroom, and getting my own room at the age of eight or nine or whatever I was. ‘Cause it seems like so many people are measuring their life quality in terms of how much money or wealth do they have or how much can they spend, where I realized the beauty about my childhood was that my parents had time. My dad worked in a workshop in my neighborhood, so I’d walk past his workshop and eat leftover Italian lunch that he had and go and help him fix a stove, or if some of the stoves he was fixing were broken, he’s be like, 'Let’s smash it.' I’d be like, 'Wow, Dad, can we smash this antique stove?' He’s like, 'Well, I can’t fix it so it’s done for. Its worth is its weight in metal.' And yeah, I think money is just such a small part of happiness and joy. And only now do I realize my upbringing was poor, but I’ve always regarded myself as being very rich.
רשימת רצועות

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Mama Said  | 3:26 |  |  |  |  |  |  |  |
מיקומי שיא

|   ‏‏‏  מצעדים שבועיים (2014–2017)> מדינה |   ‏‏‏  מצעדים שבועיים (2014–2017)> מצעד |   ‏‏‏  מצעדים שבועיים (2014–2017)> מיקום שיא |   ‏‏‏  מצעדים שבועיים (2014–2017)>  |
| --- | --- | --- | --- |
|  אוסטרליה | מצעד הסינגלים האוסטרלי | 42 |  |
|  איטליה | מצעד הסינגלים האיטלקי | 37 |  |
|  אירלנד | מצעד הסינגלים האירי | 72 |  |
|  ארצות הברית | בילבורד הוט 100 | 36 |  |
|  ארצות הברית | מבוגרים טופ 40 (בילבורד) | 12 |  |
|  ארצות הברית | מיינסטרים טופ 40 (בילבורד) | 20 |  |
|  דנמרק | היטליסטן | 1 |  |
|  הונגריה | Rádiós Top 40 | 14 |  |
|  הממלכה המאוחדת | מצעד הסינגלים הבריטי | 48 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 29 |  |
|  סלובקיה | ČNS IFPI | 64 |  |
|  ספרד | PROMUSICAE | 18 |  |
|  סקוטלנד | מצעד הסינגלים הסקוטי | 20 |  |
|  פולין | ZPAV | 5 |  |
|  פורטוגל | מצעד הסינגלים הפורטוגזי | 58 |  |
|  צ'כיה | ČNS IFPI | 96 |  |
|  קנדה | קנדה הוט 100 | 48 |  |
|  שוודיה | סוורייטופליסטן | 13 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מבוגרים טופ 40 (בילבורד) | 50 |  |
|  הונגריה | Rádiós Top 40 | 82 |  |
|  שוודיה | סוורייטופליסטן | 74 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  הונגריה | Rádiós Top 40 | 59 |  |
נתוני מכירות

| מקום | תארים | מכירות |
| --- | --- | --- |
| דנמרק (IFPI Denmark) | פלטינה 3× | 270,000 |
| ניו זילנד (RIANZ) | זהב | 7,500* |
| פולין (ZPAV) | זהב | 10,000* |
| בריטניה (BPI) | כסף | 200,000 |
* מכירות בלבד  מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| דנמרק | 23 ביוני 2014 | הורדה דיגיטלית | קופנהגן רקורדס |  |
| אוסטריה | 22 במאי 2015 | הורדה דיגיטלית | איילנד רקורדס |  |
| גרמניה | 22 במאי 2015 | הורדה דיגיטלית | איילנד רקורדס |  |
| שווייץ | 22 במאי 2015 | הורדה דיגיטלית | איילנד רקורדס |  |
| ארצות הברית | 22 באוקטובר 2015 | הורדה דיגיטלית | איילנד רקורדס |  |
| ארצות הברית | 28 ביוני 2016 | השמעות בתחנות המיינסטרים | וורנר רקורדס |  |
הערות שוליים

↑  לוקאס פורקאמר, מורטן ריסטורפ, סטפן פורסט, מורטן פילגארד
↑
↑
↑
↑
↑
↑
↑
↑
↑
↑
↑
↑
↑  Lukas Graham "Mama Said" | IFPI, ifpi.dk
↑  The Official New Zealand Music Chart, THE OFFICIAL NZ MUSIC CHART (באנגלית)
↑  ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl
↑  British single certifications – Lukas Graham – Mama Said, British Phonographic Industry, ‏21 באוקטובר 2016
↑  "Mama Said - iTunes". Apple. 2014-03-10. נבדק ב-2015-01-15.
1 2 3  "Lukas Graham - Mama Said".
1 2  https://itunes.apple.com/us/album/mama-said-single/id1051170209
1 2  "Top 40/M Future Releases - Mainstream Hit Songs Being Released and Th…". 27 ביוני 2016. אורכב מ-המקור ב-27 ביוני 2016. {{cite web}}:  (עזרה)
| לוקאס גרהאם |
| --- | --- | --- |
לוקאס פורקאמר • מארק פאלגרן • מגנוס לארסון אנדרס קירק • מורטן ריסטורפ • קספר דאוגארד
| אלבומי אולפן | Lukas Graham • Lukas Graham (Blue Album) • 3 (The Purple Album) |  |
| סינגלים | "Ordinary Things" • "Drunk in the Morning" • "Criminal Mind" • "Better Than Yourself (Criminal Mind Pt 2) • "Mama Said" • "Strip No More" • "7 Years" • "You're Not There" • "Take the World by Storm" • "Off to See the World" • "Love Someone" • "Not a Damn Thing Changed" • "Lie" • "Here (For Christmas)" • "Scars" • "Share That Love" |  |
| שיתופי פעולה | "Happy Home" • "Søndagsbarn" • "Golden" • "Holder Fast" |  |
| ערכים קשורים | דיסקוגרפיה • הדגור • סוספקט |  |
| --- | --- |
בקרת זהויות :  MusicBrainz work: 93552d29-650e-4683-a814-d24a5477d203
I Miss You (שיר של אדל)

| --- | --- |
 שיר בביצוע אדל
 מתוך האלבום 25
 יצא לאור:  20 בנובמבר 2015
 תאריך הקלטה:  2013–2015
 אורך:  5:48
 חברת תקליטים:  XL
 כתיבה:  אדל, פאוול אפוורת'
 הפקה:  פאוול אפוורת'
 
"I Miss You" (בעברית: "אני מתגעגעת אליך") הוא שיר שהוקלט על ידי הזמרת-יוצרת הבריטית אדל. הוא יצא לאור עם פרסום האלבום 25 כרצועה השלישית. השיר פורסם בפלטפורמת הספוטיפיי וצבר כ-104 מיליון השמעות.
ביקורות

אל השיר הופנו ביקורות חיוביות. אתר האינטרנט NPR שיבח את אדל על תהליך הכתיבה של "I Miss You" ואף השווה אותו ללהיט "Back to Black" של איימי ויינהאוס. הוא ציין לטובה גם את צלילי התופים שהוסיף מפיק השיר פאוול אפוורת'. האתר Vox טען כי "I Miss You" הוא אחד מהשירים הבולטים באלבום, בזכות צלילי התופים בו וקולות הליווי המעומעמים.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 36 |  |
|  צרפת | SNEP | 92 |  |